钦定古今图书集成/理学汇编/经籍典/第054卷 > 《易原》 > 天地极数图
## 钦定古今图书集成/理学汇编/经籍典/第054卷 > 《易原》 > 天地极数图

“图之体在中，而用始于北，故数起于北，一而二三四
以入于中，出而复入，随气机之动极而变也；自中而
出，北以生六，而七八九以入于中，入必复出，随气机
之静极而变也，入乘静机，出乘动机，动静有常，而流
行不息。”“西北者，数所出入之门乎？阴阳相求而数生
焉，数始于一而极于九，化于二而缩于六者，参其三”
三，两其三二也。盖一数不用，常倚十以行其中而为
之分，且合以成其中制。是一也，而求于图之数，如环
无端，其一莫见何在，而所见惟十耳；其十亦莫见何
在，而所见惟九与六耳。斯有以见天地浑成一终始
之所以然已。此如五指始屈一指为一以至终，屈五
指为五，是生数也；乃伸一指为六，尚有四在；直至屈
四指为九，尚有一在。是九也即一也，亦即十也。又如
五指，一畔挟两，四畔挟五，故有一、三、五、七，九，即有二、
四、六、八、十矣。五间虚实合九五合外之两畔，其虚有
六，阳得兼阴，阴不兼阳，而一居无事，浑然中藏，故九
常实而十常虚，一亦常虚。一者数之全体，“二二为四，
三三为九，四四一十”六，五五二十五，即得五十有五者，亦天地本然之数也。数生于五，而天地之数周焉。
然图数自一至十皆顺，而蓍数自九至六半逆者何
也？始行自下而上极于五，终返而五十相接，自上而
下则极于六。是故行有顺逆，阴阳循环之数也。虚五
十不用，则生数顺行，自一极于四；成数逆转，自九极
于六也。